
Dagsorden til bestyrelsesmøde i BMI Fitness 
Torsdag d. 12.1.2023 kl. 19.00-20.30

Der er afbud fra Poul-Erik og Marc.

1: Orientering fra Formanden 
Asger er blevet spurgt, om han vil være mom-fit-instruktør, dette har han sagt ja til. 
Vi er blevet spurgt, om vi kan introducere fitness til 12-14-årige. Ligesådan et intro-kursus til 14-16 årige, med vægt på ”ordentlig træning og god træningskultur”

2: Planer for udvidelse af fitness
Der er stadig planer om udvidelse af BMI, der mangler stadig godkendelse til at nedlægge en del af fredskoven. Der tales om at flytte fitness til en nybygget hal, hvor vi kommer til at dele bygning med bl.a. en springgrav + noget multihal. Det bedømmes, at vi får ca. 200m2, hvilket kun er en udvidelse på 74m2, dette mener bestyrelsen er for lidt, da ønsket fra starten har været en udvidelse på 100m2.
 
3: Mit ID - hvad gør vi?
Det forlyder, at man ift. Mit ID, som forening, får adgang efter tur. Vi kan ikke selv gøre yderligere og afventer, vores tur. Hanna følger op på det.

4: Nye måtter til gulvet i fitness og evt. andre praktiske ting.

Bestyrelsen undrer sig over, hvor en del af vores gulvbelægning er blevet af! 
Vi skal have fundet en løsning på gulvbelægning til området ved squat-rack. Der indkøbes nye måtter til området. Dan undersøger og spørger et par forskellige leverandører. 
Der indkøbes vægtskiver, da disse også forsvinder – dog i mindre grad end gulvmåtterne. 
Der er ønske om et sæt kettlebells 8, 10 og 12 kg til indendørs brug i Fitness. 
Der ønskes også 5 stk., 6 kg kettlebells, 4 stk. 4 kg, 2 stk. 8 kg, til crossfit til udendørs brug.

Billeder af bestyrelse og instruktører: Dan har et hængeparti, det bliver der rette op på.

4a: Andre ønsker til fitness lokalet? 
Tanja har ønsket sig håndvægte, dette ser vi om kan lade sig gøre, der efterspørges en hyldeløsning til Cross-fits skur. 
Disse ting tages med på instruktørmødet.

5: Økonomi og medlemstal.
Vi har fået et legat, på 13.298,72 kr. af en anonym velgører. 
Vi har et stabilt medlemstal, vi har 244 medlemmer. 

6: Møde for instruktører evt. med deltagelse af flere fra bestyrelsen
Mødet afholdes 23/2. Vi håber på deltagelse af så mange fra bestyrelsen, som muligt. Mødet starter 18.30.								 
7: Planlægning af generalforsamling
Der afholdes generalforsamling onsdag d. 1/3 kl. 19.00

8: Eventuelt
Bestyrelsen er blevet spurgt om unge, der f.eks. er på efterskole, kan have et ”deltidsabonnement”. Dette er en administrativ udfordring, men vi forsøger at finde en løsning – da det giver vældigt god mening, også ud fra et fastholdelsesprincip. 
			
                                 
